Source: https://www.vanglaplaneet.ee/blog/2012/03/25/rothschild-kaotas-kohtuskaigu-daily-mail-vastu/
Timestamp: 2020-05-27 20:53:18+00:00
Document Index: 4966856

Matched Legal Cases: ['kohus ', 'Kohus ', 'Kohus ', 'kohus ', 'Kohus ', 'Kohus ']

Rothschild kaotas kohtuskäigu Daily Mail vastu - Vanglaplaneet
25. märts 2012 Maailm, Tasub teada 0
Guardian kirjutab, et kuulsa Rothschildide dünastia esindaja Nathaniel Rothschild kaebas kohtusse ajalehe Daily Mail artikli pärast, kus Rothschildist loodi mulje kui rahvusvahelise äri ja poliitika salajasest niiditõmbajast ja nukuvalitsejast. Rothschild nõudis ajalehelt kohtu kaudu oma maine kahjustamise eest kahjutasu. Nüüd on Londoni kohus kohtunik Tugendhati eesistumisel langetanud otsuse.
Kohus leidis et Rothschildile ei ole alust kahjutasu maksta kuna on fakte mis kinnitavad et Rothschild siiski on üks maailma hallidest kardinalidest , nukuvalitsejatest – inglise keeles “puppet master” . Kohus toob põhjenduseks muuhulgas seda , et mitmed faktid näitavad , et ta on organiseerinud salajasi tipp-poliitikute ja ärimeeste kohtumisi. Ühe näitena toob kohus ära fakti, et Rothschild pani oma eralennuki peale ja sõidutas Siberisse ärikohtumisele tollase Euroopa komisjoni liikme Lord Mandelsoni – et avaldada sellega muljet oma semule – vene oligarhile Oleg Deripaskale. See Siberisse lend oli Euroopa Liidu tippametniku jaoks väga salajane ning kui see oleks välja tulnud, oleks Mandelsoni karjäär ohus olnud ning ka Mandelson ise oli kohtu hinnangul riskidest teadlik. Kohus hindas Rothschildi seega mõjukaks isikuks, kes oli võimeline panema ohtu Euroopa Liidu tippametniku karjääri. Samuti on kohtu hinnangul viiteid sellele , et alumiiniumi ärimees Deripaska ja Lord Mandelson arutasid sellel Siberi kohtumisel omavahel Euroopa alumiiniumi turu edasisi arenguid ning ühte konkreetset tehingut oligarhile kuuluva firma Rusaliga. Selline Rothschildi initsiatiivil korraldatud salajutu ajamine vene oligarhiga aga ei olnud Briti kohtu hinnangul Euroliidu tippametnikule kohane ega tavapärane. Kohus toob lisaks ka teisi fakte ja põhjendusi, mis näitavad et Rothschild siiski maailmas niite tõmbab. Vt. ka: “Tony Blair sõidab ringi pankur Rothschildi lennukiga”.